สวัสดีค่ะ. คือว่า ตอนนั้นมีอะไรกับแฟนแล้วหลั่งใน 2รอบ. แต่กินยาคุมฉุกเฉินภายใน72ชม. แต่พอคบ7วัน เลือดไม่มา ตอนนี้ผ่านไป2อาทิตย์แล้ว แต่มีตกขาวเยอะพอสมควร. แล้วตกขาวก็จะออกสีน้ำตาลจางๆ เจ็บจี๊ดๆหนวงๆท้องน้อย อาการแบบนี้ท้องได้ไหมคะ
สวัสดีค่ะ ประสิทธิภาพในการป้องกันการตั้งครรภ์ของยาคุมฉุกเฉิน จะขึ้นอยู่กับความรวดเร็วในการทานหลังจากมีเพศสัมพันธ์ หากได้ทานภายในไม่เกิน 12 ชั่วโมงหลังจากมีเพศสัมพันธ์ จะช่วยป้องกันการตั้งครรภ์ได้ประมาณ 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% หากทานภายใน 48-72 ชั่วโมง จะป้องกันการตั้งครรภ์ได้ประมาณ 58%ทั้งนี้ หากเป็นชนิดที่มี 2 เม็ดใน 1 แผง ต้องทานเม็ดที่ 2 หลังจากที่ทานเม็ดแรกไปแล้วภายในไม่เกิน 12 ชั่วโมงด้วยค่ะหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ในบางรายอาจไม่มีก็ได้ ซึ่งการมีหรือไม่มีเลือดออก ไม่ได้เป็นการบอกว่าจะมีการตั้งครรภ์เกิดขึ้นแต่อย่างใดอย่างไรก็ตาม หากผ่านมา 2 สัปดาห์แล้ว หรือถึงกำหนดที่ประจำเดือนควรจะมาแล้ว แต่ยังไม่มา แนะนำควรลองตรวจหาการตั้งครรภ์ดูด้วย หากตรวจไม่พบ อาการตกขาว เจ็บจี๊ดๆ หน่วงท้องน้อย ก็อาจเป็นอาการก่อนการมีประจำเดือนมาก็ได้ แต่หากประจำเดือนยังคงไม่มา และอาการปวดท้องน้อยเป็นมากขึ้น ก็อาจเกิดจากมีมดลูกอักเสบ หรือจากสาเหตุอื่นๆ ซึ่งแนะนำควรไปพบสูติ-นรีแพทย์เพื่อตรวจค่ะ